open-index/open-wikipedia-markdown huggingface dataset:
Spirituals

**Spirituals** (foreldet: *Negro spirituals*) er kristne sanger som ble skapt av afrikanske slaver i USA.

Musikken inneholder i stor grad en videreføring fra deres egen afrikanske musikk med synkoperte rytmer og call and response («rop og svar»), men spirituals i seg selv er resultatet av en krysning av afrikansk og europeisk musikk, og europeisk kristendom. Den amerikanske hymnetradisjonen især har vært en stor inspirasjonskilde. Allikevel er det en misforståelse at spirituals kun er en afroamerikansk måte å synge hymner på – spirituals beveger seg i et annet landskap både musikalsk og spirituelt (åndelig). 

Spirituals var opprinnelig en muntlig tradisjon som overførte kristne verdier mens den også beskrev slaveriets slit og motgang. Selv om spirituals opprinnelig ble kun sunget unisont uten akkompagnert av instrumenter, men er i dag (2000-tallet) kjent ved harmoniske korarrangementer. Spirituals er en historisk gruppe av unike amerikanske sanger som er anerkjent som en særskilt musikksjanger.

Tekstene inneholder i stor grad bibelske motiver som eksempelvis jødenes flukt fra Egypt som et vanlig tema. På denne måten fikk også tekstene flere lag med mening, både forkynnelsen av det kristne budskap og formidlingen av livet som afroamerikansk slave. Derfor ble spirituals en viktig identitetsfaktor for afroamerikanere.

Selv om musikken har utviklet seg helt siden 1700-tallet, ble den nedskrevet først fra 1850 og senere. Etter hvert ble også denne musikken fremført for et publikum, der den tidligere hovedsakelig hadde hatt en allsangsfunksjon. Her står spesielt Jubilee Singers of Fisk University i en særstilling. Denne gruppen holdt i en årrekke konserter med både tradisjonelle og egenkomponerte spirituals. Det kom riktignok kritikk mot gruppen på grunn av en europeisk arrangementsmåte og at man derfor heller burde gå til en afroamerikansk kirke for å se hvordan musikken egentlig var.

## I Norge
I Norge har spirituals i noen grad blitt brukt som salmer, især etter en oppblomstring av interessen for gospelmusikk på 1970-tallet og senere. *[[Norsk salmebok]]* inneholder derfor en håndfull med spirituals oversatt til norsk; eksempelvis «Vær meg nær, å Gud».

## Referanser


## Litteratur
* Baraka, Amiri (1999): *Blues People: Negro Music in White America*. Harper Perennial. ISBN 978-0688184742.
* Barker, Thomas (2015): «Spatial Dialectics: Intimations of Freedom in Antebellum Slave Song» i: *Journal of Black Studies* **46**(4).
* Barton, William Eleazar (1899/1972): *Old Plantation Hymns: A Collection of Hitherto Unpublished Melodies of the Slave and the Freeman, with Historical and Descriptive Notes*, New York: AMS Press, opptrykk.

## Eksterne lenker
* The Spirituals Project
* Sweet Chariot: the story of the spirituals
* Fisk Jubilee Singers
Madla Idrettslag

**Madla Idrettslag** (stiftet 9. mars 1939) er et fotballag fra bydelen Madla i Stavanger. Laget har rundt 1&nbsp;000 medlemmer og er et av Rogalands største fotballag.

## Historikk
Klubben ble stiftet 9. mars 1939 da *[[Madla Ungdomslag]]* (stiftet 24. august 1919) og *[[Madla Fotballag]]* (stiftet 10. mai 1927) ble enige om å etablere *Madla Idrettslag*.

A-laget har spilt i 3. divisjon siden 2023, etter å ha rykket opp fra 4. divisjon i 2022. De rykket ned fra 3. divisjon i 2021 men rykket rett opp igjen sesongen etter

## Kjente spillere

* Erik Thorstvedt

## Tabellen

## Eksterne lenker
*
John Sullivan (Oklahoma)

**John A. Sullivan** (født 1. januar 1965) er en amerikansk politiker. Han har representert Oklahomas første kongressdistrikt, med base i Tulsa, siden 2002.

## Referanser


## Eksterne lenker
* 
*
John Sullivan

**John Sullivan** er navnet til flere personer:

*John Sullivan (Oklahoma), representant fra Oklahoma
*John Sullivan (regissør), norsk dokumentarfilmregissør
Victor Turner

**Victor Witter Turner** (født 28. mai 1920, død 18. desember 1983) var en skotsk sosialantropolog som emigrerte til USA og virket der.

Turner ble født i Glasgow, Skottland, hvor han studerte klassiske og humanistiske fag ved University College London, men under andre verdenskrig ble hans interesse for  sosialantropologien født og han forfulgte studier i dette fagområdet ved Manchester University. Turners interesse i 'sosiale drama' var påvirket av Erving Goffman.
 
I perioden 1950-1954 studerte Turner Ndembu-folket i sentralafrika sammen med sin kone Edith Turner. Turner ble særlig fascinert av ritualer, konflikt og symboler.  Han fullførte sin PhD i 1955, og ble professor ved University of Chicago.

Turners forfatterskap er en svært viktig del av det 20. århundres sosialantropologi, og hans tanker har påvirket mange. Blant annet studerte den norske professoren i sosialatropologi Jan Brøgger under Turner ved Cornell University.

## Bøker
* *The Forest of Symbols: Aspects of Ndembu Ritual* (1967), Cornell University Press 1970 ISBN 0-8014-9101-0
* *Schism and Continuity in an African Society* (1968), Manchester University Press
* *The Ritual Process: Structure and Anti-Structure* (1969), Aldine Transaction 1995 ISBN 0-202-01190-9
* *Dramas, Fields, and Metaphors: Symbolic Action in Human Society* (1974), Cornell University Press 1975 ISBN 0-8014-9151-7
* *Image and Pilgrimage in Christian Culture* (1978), Edith L. B. Turner (medforfatter), Columbia University Press 1995 \ ISBN 0-231-04287-6
* *From Ritual to Theatre: The Human Seriousness of Play* (1982), PAJ Publications ISBN 0-933826-17-6
* *Liminality, Kabbalah, and the Media* (1985), Academic Press
* *The Anthropology of Performance* (1986), PAJ Publications ISBN 1-55554-001-5
* *The Anthropology of Experience* (1986), University of Illinois Press 2001  ISBN 0-252-01249-6

## Referanser
Øyvind T. Gulliksen

**Øyvind Tveitereid Gulliksen** (født 6. oktober 1945) er dr.philos. fra Universitetet i Bergen og er professor emeritus i amerikansk litteratur og kultur ved Høgskolen i Telemark, Bø i Telemark. 

Han er født og oppvokst på Ulefoss i Nome kommune i Telemark, gikk på Landsgymnaset i Bø i 1960-årene og tok deretter hovedfag ved Amerikansk institutt ved Universitetet i Oslo (UiO) med en hovedoppgave om Herman Melville og puritanismen. Han har undervist i flere år ved UiO og vært gjesteforeleser ved Luther College i Decorah, Iowa. I sin forskning har han hatt særlig vekt på studier av norske innvandrere i USA. 

I 1990 var han en av initiativtakerne til å starte Forum for litteratur og religion. 

I 2007 ga han ut en biografi om Paal-Helge Haugens forfatterskap, *Paradoksal trøst*. I denne belyser han og går gjennom Haugens forhold til amerikansk og engelskspråklig litteratur, malerkunst, bygdekultur og kirkehistorie.

## Referanser


## Eksterne lenker
Follo Avis

***Follo Avis*** var en lokalavis for Ski og omegn som var i trykk fra 2005 til 2009. Avisen ble trykket på utgivers eget trykkeri på Langhus.

## Eksterne lenker
* Follo Avis

## Referanser
Eirik Dybendal

**Eirik Dybendal** (født 21. april 1978 i Kongsvinger) er en norsk fotballspiller som spiller for den svenske klubben IFK Norrköping som rykket opp til Allsvenskan i 2007. Han kom till IFK fra BK Häcken i 2006 som venstre midtbane og på den posisjonen spiller han til vanlig. Han har tidligere spilt for Kongsvinger, Bodø/Glimt, Elverum og Flisa.

## Referanser


## Eksterne lenker
*
Bekkelagskollen

**Bekkelagskollen** lå på sjø- eller vestsiden av Mosseveien (tidligere Ljabrochausseen) i Oslo like ved der Bekkelaget renseanlegg befinner seg nå. Den ble sprengt vekk på 1960-tallet. Bekkelagskollen var den første geologiske lokalitet som noensinne ble foreslått vernet eller fredet. Bekkelagskollen var en sentral del av Bekkelaget som ligger ca. 4 km fra Oslo sentrum.

## Referanser


## Se også
* Eikabergtinget

## Eksterne lenker
* Bilder fra Bekkelagskollen
Chamorro

**Chamorro** kan sikte til:
***[[Chamorroer]]**, en austronesisk folkegruppe på øya Guam.
***[[Chamorro (språk)|Chamorro]]**, språket deres.
Lungbarrow

***Lungbarrow*** er en roman skrevet av Marc Platt basert på den britiske science fiction-serien *[[Doctor Who]]*. Den ble gitt ut av Virgin Books som den 60. boken i serien *[[Virgin New Adventures]]*. Det er den siste boken i denne serien med den sjuende Doktoren og også den siste boken, uavhengig av serie, med den sjuende Doktoren som den «nåværende» Doktoren.

## Handling
Doktoren drar til sin hjemplanet, Gallifrey, og huset Lungbarrow hvor hans 44 søskenbarn har vært fanget i over 800 år. Doktoren blir beskyldt for mord, men han får hjelp av de tidligere følgesvennene Ace, Romana, K-9 og Leela. Han oppdager også en hemmelighet som forbinder ham med en person fra Gallifreys historie kjent som Other.

## Bakgrunn
*Lungbarrow* avslutter historiene med den sjuende Doktoren i *New Adventures* og den sender ham for å hente Masters levninger fra planeten Skaro, som TV-filmen fra 1996 begynner med.

Romanen som fulgte *Lungbarrow*, Lance Parkins *[[The Dying Days]]*, handler om den åttende Doktoren. Virgin mistet deretter lisensen til å gi ut *Doctor Who*-bøker og de valgte å fortsette *New Adventures* med en figur fra serien som BBC ikke eier; tidligere følgesvenn Bernice Summerfield. *Lungbarrow* og *Dying Days* hjelper derfor til med å fremheve Summerfield mere og gjøre det mulig for den sjuende Doktorens daværende følgesvenn, Chris Cwej, å dukke opp i bøkene om Summerfield.

Platts roman handler stort sett om å fullføre det som var kjent som «the Cartmel masterplan». I de siste to sesongene av TV-serien, før den ble satt på pause (1988&ndash;1989), introduserte daværende manusredigerer Andrew Cartmel hint om bakgrunnen til Doktoren i TV-serien. Antydninger om at Doktoren er mer enn bare en time lord ble skrevet inn i manusene til Ben Aaronovitchs *[[Remembrance of the Daleks]]* og Kevin Clarkes *[[Silver Nemesis]]*. Hvis ikke produksjonen av serien hadde blitt stoppet, ville flere avsløringer ha kommet i den neste sesongen. Opprinnelig sendte Platt inn *Lungbarrow* som et forslag til en historie i TV-serien, men produsent John Nathan-Turner syntes den avslørte for mye om Doktorens bakgrunn. Elementer fra historien ble dog brukt i historien *[[Ghost Light]]*, som Platt skrev.

*Lungbarrow* avslører derfor mye om Doktorens hjemplanet og hans rase. Noe av dette har blitt hintet om siden den første *New Adventures*-romanen. Flere av forfatterne som jobbet på denne serien gikk over til å skrive for BBC Books' *Doctor Who*-serie og elementer fra *Lungbarrow* ble også brukt i noen av disse bøkene. Det har også blitt skrevet ting i disse bøkene som motsier *Lungbarrow*.

En ny versjon av boken med oppdatert innhold, kommentarer fra forfatteren og illustrasjoner, ble gitt ut som en e-bok på BBCs nettsider 22. august 2003.

## Eksterne lenker
* ''Lungbarrow'' som e-bok på BBCs nettsider
* ''Lungbarrow'' hos Doctor Who Reference Guide
* ''Lungbarrow'' hos The Cloister Library
* ''Lungbarrow''  hos The Whoniverse Discontinuity Guide
Snøfnugg

**Snøfnugg**, eller **snøflak**, kan vise til:
*Snø, nedbør i form av gjennomsiktige krystaller av is.
*Snøfnugg (begrep), et nedsettende begrep.
* Snøflakmodell, en logisk datamodell i en database slik at entitet–relasjonsmodellen ligner på et snøfnugg
Canon EOS 400D

**Canon EOS 400D** er et digitalt speilreflekskamera for nybegynnere som er produsert av Canon. Kamera ble introdusert 24. august 2006 og tok over for forgjengeren Canon EOS 350D. Noen av oppgraderingene var:
* 10,1 megapiksel (opp fra 8,0)
* CMOS-sensor.
* Større buffer for fotoserier.
* Integrert sensorrensesystem.
* Et mer nøyaktig 9-punkters AF-system tatt fra Canon EOS 30D.
* 2,5" LCD-monitor med 230&nbsp;000 pixler.
* Gummigrep ved tommelen.

## Maskin- og programvare
*Siste maskinvareversion er 1.1.1 (september 07)

## Referanser


## Eksterne lenker
*
Kreis Lippe

**Lippe** (frem 1789 offisielt fyrstedømmet i nordøstlige Nordrhein-Westfalen) er sete for Regierungsbezirk Ostwestfalen-Lippe i Detmold og kretsen Lippe nær grensen Niedersachsen.

Internasjonalt er Lippe kjent for Externsteine, Hermannsdenkmal og slaget ved Teutoburgerskogen.

## Kjente tyskere født i Lippe
* Gerhard Schröder, Forbundskansler i Tyskland.
* Frank Walter Steinmeier, Utenriksminister i Tyskland.
* Bernhard zur Lippe-Biesterfeld, prinsgemal av Nederland.

## Referanser


## Eksterne lenker
*
Emmanuel Olisadebe

**Emmanuel Olisadebe** (født 22. desember 1978 i Warri, Nigeria) er en polsk-nigeriansk tidligere fotballspiller, med kamper for bl.a. Polonia Warszawa, Panathinaikos og Portsmouth. Han fikk 25 landskamper for  og deltok under Fotball-VM i 2002.

Olisadebe la opp som fotballspiller i 2013.

## Referanser


## Eksterne lenker
* 

* Emmanuel Olisadebe (90minut.pl)
Rehm-Flehde-Bargen

**Rehm-Flehde-Bargen** er en kommune i kretsen Ditmarsken i Schleswig-Holstein, Tyskland. Rehm-Flehde-Bargen hører under Eiderens amt, og lå inntil 1. januar 2008 i Lundens amt.

## Referanser


## Eksterne lenker
*
Sleepy John Estes

**John Adam Estes** (født 25. januar 1904 i Ripley i Tennessee, død 5. juni 1977 i Brownsville i Tennessee), bedre kjent som **Sleepy John Estes** eller **Sleepy John**, var en amerikansk bluesmusiker. I 1991 ble han posthumt valgt inn i Blues Hall of Fame.

## Liv og virke
### Bakgrunn
John Estes' far, en småbruker som også spilte gitar, tok med seg familien til Brownsville i Tennessee i 1915, og Brownsville skulle bli Sleepy Johns hjem gjennom det meste av livet. Sleepy John arbeidde som gardsarbeider da han i en alder av 19 år begynte å opptre lokalt sammen med munnspilleren Hammie Nixon og gitaristen Yank Rachell. Disse tre spilte seinere mer og mindre fast sammen i over femti år.

### Musiker
Estes debuterte som grammofonartist for Victor Records i Memphis i 1929. Seinere gjorde han også innspillinger for Decca og Bluebird. Sine siste tidlige innspillinger gjorde han i 1941. Bortsett fra en sesjon i Sun Studio i Memphis i 1952 var Estes deretter borte fra offentligheten i tjue år. 

Da interessen for opprinnelig blues gjenoppstod på 1960-tallet, og jakten på bluesens fedre begynte, ble Estes oversett fordi alle trodde at han var død. I 1962 ble han imidlertid oppsporet; han hadde da mista synet og levde i ytterste fattigdom. Han lot seg overtale til å opptre igjen, og det ble gjort nye innspillinger med han.

### Stil og repertoar
Estes' gitarspill er enkelt og grunnleggende, og han verdsettes høyest som sanger. Sangen særpreges av en veksling mellom utrop og et jevnere stemmeleie, og gir assosiasjoner til bluesens opphav i svarte arbeidssanger med oppsang og svar. Han har en meget fin timing som underbygges av tramping med foten.

Tekstene baserer seg på hendelser i hans eget liv eller personer som han kjenner fra hjembyen. Småbyens advokat ("Lawyer Clark Blues"), den lokale bilreparatøren ("Vassie Williams' Blues"), og ei kjærlighetssøkende tenåringsjente ("Little Laura Blues") har alle fått sin sang. Teksten kan handle om jordbruksspørsmål ("Working Man Blues") eller om hans anstrengelser for å nå en opptakssesjon ved å hoppe på et godstog ("Special Agent (Railroad Police Blues)").

## Innspillinger
* *Sleepy John Estes, 1929-1940*
* *Complete Recorded Works 1929-1941 Vols 1-2*
* *I Ain't Gonna Be Worried No More 1929-1941*
* *The Legend of Sleepy John Estes*
* *Broke and Hungry *
* *Brownsville Blues*
* *Down South Blues*
* *Sleepy John Estes In Europe*
* *Electric Sleep*

## Referanser


## Eksterne lenker
* 
* 
* Detaljert diskografi
* Sleepy John Estes på National Parks Service' side "Links to the Past"  
* allmusic.com – Biografi og detaljert diskografi
Liste over islandske flagg

**Listen over islandske flagg** inneholder nåværende og historiske flagg brukt på Island.

## Nasjonal- og statsflagg

## Myndighetenes flagg

## Militære flagg

## Historiske flagg

## Uoffisielle flagg
Øyvind Hammer

**Øyvind Hammer** (født 1970) er en norsk foredragsholder og mentaltrener.

## Virke
Hammer har vært mentaltrener for Ole Einar Bjørndalen, Henning Solberg og det norske rytterlandslaget frem mot sommer-OL i 2008. Han har også deltatt i et prøveprosjekt for å styrke elevers motivasjon og gjennomføring ved Bjørnevatn skole.

## Bibliografi
* 2006: *Lev motivert.* ISBN 9788299871907
* 2015: *Hammerkoden – du blir ikke lykkelig av å være best, men du er på ditt beste når du er lykkelig*, Schibsted. ISBN 9788251684927
* 2023: *Snusfri! – den enkle måten å slutte på*, VGForlag. ISBN 9788284570112

## Referanser
Tryggvi Guðmundsson

**Tryggvi Guðmundsson**(født 1974) er en islandsk fotballspiller.

Han spiller for tiden for det islandske laget FH Hafnarjördur.

Han har tidligere spilt for KR Reykjavik, IBV Vestmannaeyar, Tromsø og Stabæk og Örgryte IS. Hans posisjon er spiss, og han var blant årets mestscorende i Tippeligaen de årene han spilte her.

## Referanser


## Eksterne lenker
*
Stacie Orrico

**Stacie Orrico** (født 3. mars 1986 i Seattle i Washington i USA) er en amerikansk sanger.

Som yngre sang hun i kirkekoret i Denver, en av byene hun vokste opp i. I 12-årsalderen vant hun kategorien for sang i Estes Park Christian Artist Seminar. Straks etter dette ble hun kontaktet av et plateselskap som tilbød henne en karriere i musikkbransjen.

I 14-årsalderen skrev hun under for plateselskapet Chordant og slapp sitt debutalbum *Genuine* i år 2000. Hele 500 000 eksemplarer av albumet ble solgt. En stund etter lanseringen av *Genuine* byttet hun selskap til Virgin Records, og i 2003 slapp hun et album på dette selskapet. Albumet bar hennes eget navn, *Stacie Orrico*. Låten *Stuck* fra albumet ble en stor hit og ble spilt mange ganger på blant annet MTV. Albumet ble hennes store gjennombrudd i Europa. Stacie Orricos tredje album kom i 2007, kalt *[[Beautiful Awakening]]*.

## Diskografi
**Genuine* (2000)
**Stacie Orrico* (2003)
**Beautiful Awakening* (2007)

## Referanser


## Eksterne lenker
* 
* 
* 
*
Rotvekstplanter

En **rotvekstplanter** er et traktorredskap beregnet for å plante levende planter i radkulturer. Den er som regel bemannet med to personer som lader maskinen med plantene, før den via et sinnrikt system plasserer planten i raden. Den fungerer delvis på samme måte som en vanlig potetsetter.
Saint-Germain-en-Laye-traktaten av 1632

**Saint-Germain-en-Laye-traktaten av 1632** var en traktat mellom Frankrike og England som ble signert den 29. mars 1632 og betydde at Ny-Frankrike (Quebec) ble tilbakeførte til fransk kontroll etter England hadde erobret området i 1629. Presten Paul Le Jeune slo fast at kolonien var i dårlig forfatning. I tillegg ble Acadia, en samling av franske kolonier, hovedsakelig sentrert rundt Nova Scotia i dagens Canada, også tilbakeført.

England hadde i løpet av 1629 og 1632 tatt området rundt Quebec. Den 19. juli 1629 hadde en engelsk flåte under kommando av David Kirke tvunget byen Quebec og dets guvernør, Samuel de Champlain, til å kapitulere. Guvernøren ble deretter ført til London.

Traktaten skaffet også Frankrike godtgjørelse for de varer og løsøre som ble tatt i løpet av erobringen av Ny-Frankrike.
Såmaskin

En **såmaskin** er en samlebetegnelse for innretninger som sår frø i frøkulturer. Det fins flere utførelser av dem.

## Traktorsåmaskin

De fleste traktorsåmaskiner har et kammer der frøene blir lagret. Fra det kammeret driver en vals frøene ned i rør som går ned i sålabbene. Sålabbene begraver frøet i jorda, og kan innstilles slik at det blir passe dypt ettersom hvilken art man dyrker. Hvor mange sålabber som finnes varierer med bredden på såmaskinen, men som regel sitter de med mellom 5 til 10 cm avstand. Denne mekanismen blir som regel drevet av hjulene på såmaskinen, slik at det ikke kommer frø når såmaskinen står i ro. 

## Radsåmaskin

Radsåmaskinen brukes i radkulturer for å så frø. Den er ellers lik i funksjon som en normal såmaskin. Oftest er det bare 3 sålabber på den i bredden, og den legger ett og ett frø ned med passe avstand.

## Forsøkssåmaskin

Forsøkssåmaskin er en såmaskin beregnet på forsøksjordbruket. Den sår bare ett og ett frø, og dermed blir det lettere å måle spiringsprosent og andre parametre i ettertid. Den ble oppfunnet ved Norges landbrukshøgskole av Egil Øyjord.

## Sveivesåmaskin

Sveivesåmaskinen ble båret av en mann. Den hadde en sekk til frøene og en spredeskive som ble drevet av en sveiv som spredte frøene utover åkeren, omtrent tilsvarende kunstgjødselsprederen i dag. Den er nå stort sett ute av bruk.

## Referanser


## Eksterne lenker
*
Sankt Annen

**Sankt Annen** er en kommune i Ditmarsken i den tyske delstaten Schleswig-Holstein. Kommunen ligger i lavlandet der elven Treene løper sammen med Eider. Det er broforbindelse mellom Sankt Annen og Friedrichstadt.

I 1934 ble den gamle Lundens sognekommune oppløst, og alle landsbyene ble egne kommuner under Lundens amt. I 1936 ble de tre landsbyene Damm, Neufeld og Österfeld slått sammen til Sankt Annen kommune. I 2008 ble Lundens, Tellingstedts og Hennstedts amt slått sammen til Eiderens amt.

Kommunen har sitt navn fra Den hellige Annas kirke, som ble bygget på 1500-tallet. At kirken ble viet til Sankt Anna, skytshelgenen for sjøfolk og mot dårlig vær, har blitt satt i sammenheng med den flomutsatte beliggenheten langs Eider.

;Den hellige Annas kirke

Fil:St anna Kirche sankt annen 2020-08-10 2.jpg
Fil:St Anna Kirche St annen innen 2020-08-10 15.jpg


## Referanser


## Litteratur
*

## Eksterne lenker
*
Nexus

**Nexus** kan vise til:

* Nexus – fra latin: forbindelsesledd, knutepunkt, forbindelse eller sammenheng
__NOTOC__
## Film/TV
*Nexus – en rombase i den norske science fiction-serien *[[Blindpassasjer (TV-serie)|Blindpassasjer]]* fra 1978
*Nexus – et overnaturlig sted i TV-serien *[[Charmed]]*
*Nexus 6 – en generasjon humanoide roboter (replikanter) i filmen ''Blade Runner''
*Et datasenter i filmen *[[The Avengers: Age of Ultron]]*

## Litteratur
*Nexus (roman) – en roman av Henry Miller
*Nexus (tegneserie) – en amerikansk tegneserie

## Videospill
* – et science fiction-videospill
*Nexus – protoss-rasens hovedkvarter i *[[StarCraft]]*
*Nexus – en fiktiv edelstein i ''World of Warcraft'', som benyttes til enchanting (fortryllelse)
*Nexus – en instanse i ''World of Warcraft: Wrath of the Lich King''

## Annet
*Nexus Trafikk – tidligere navn på det norske busselskapet Unibuss
*Nexus – et senere navn på nettleseren WorldWideWeb
*Nexus – et annet navn på hallusinogenet 2C-B
*Google Nexus – navn på en produktserie fra Google
*Nexus - Norsk organisasjon 

## Referanser
An Ånswer Can Be Found

***An Ånswer Can Be Found*** er CKYs tredje studioalbum. Det ble lansert 28. juni 2005 på Island Records. Arbeidstittelen for bandet var *The Butcher's Hand*.

Den eneste lanserte singlen fra albumet var «Familiar Realm» som også hadde en tilhørende musikkvideo. «As The Tables Turn» var en del av soundtracket til spillet *Burnout Revenge*. «Tripled Manic State» ble lansert som split vinyl med The Bronx.

## Sporliste
Alle sangene er av Chad I. Ginsburg, Jess Margera og Deron Miller.
# «Suddenly Tragic» – 4:54
# «The Way You Lived» – 3:50
# «Dressed in Decay» – 3:15
# «Familiar Realm» – 3:55
# «All Power to Slaves» – 3:28
# «Tripled Manic State» – 3:23
# «Behind the Screams» – 1:34
# «Deceit Is Striking Gold» – 2:58
# «As the Tables Turn» – 4:08
# «Sniped» – 3:16
# «Don't Hold Your Breath» – 4:02

## Deltagende
* Deron Miller &ndash; vokalist, gitar, bass
* Chad I. Ginsburg &ndash; hovedgitar, vokal, bass
* Jess Margera &ndash; trommer

## Eksterne lenker
*
Infiltrate•Destroy•Rebuild

***Infiltrate•Destroy•Rebuild*** er CKYs andre studioalbum. Albumet, som noen ganger blir referert til som *IDR*, ble lansert 24. september 2002 på Island Records.

Det er blitt laget musikkvideo til hver sang. Alle finnes på *[[Infiltrate•Destroy•Rebuild The Video Album]]*. Videoene ble produsert og regissert av Bam Margera, Dave Deneen og Deron Miller. 

Bare to singler fra albumet ble lansert: *[[Flesh Into Gear]]* og *[[Attached at the Hip]]*.

## Sporliste
Alle sanger er av Chad I. Ginsburg, Jess Margera og Deron Miller.
# «Escape from Hellview»  – 3:42
# «Flesh Into Gear»  – 3:06
# «Sink Into the Underground»  – 2:58
# «Attached at the Hip»  – 2:59
# «Frenetic Amnesic»  – 3:21
# «Shock & Terror»  – 3:07
# «Plastic Plan»  – 3:55
# «Inhuman Creation Station»  – 4:08
# «Sporadic Movement»  – 2:43
# «Close Yet Far»  – 3:53

## Lansering

## Deltagende
*Deron Miller &ndash; vokalist, gitar, bass, moogs
*Chad I. Ginsburg &ndash; gitar, vokal, moogs, bass
*Jess Margera &ndash; trommer

## Eksterne lenker
Robert Lee McCollum

**Robert Lee McCollum** (født 30. november 1909, død 5. november 1967) – også kjent som **Robert Lee McCoy** og **Robert Nighthawk** –  var en amerikansk bluesgitarist og -sanger. I 1983 ble han posthumt valgt inn i Blues Hall of Fame. 

McCollum ble født i Helena, Arkansas, men forlot tidlig hjembyen for å livnære seg som omvandrende musiker. En stund bodde han i Memphis, Tennessee, der han spilte med lokale orkestre og musikere, som The Memphis Jug Band. Av Houston Stackhouse lærte han å spille slidegitar, og han opptrådte sammen med ham på radio i Jackson, Mississippi.

Etter en del farting rundt i Mississippi tok han moras etternavn McCoy og flytta til St. Louis, Missouri. Her spilte han bl.a. sammen med Henry Townsend, Big Joe Williams og Sonny Boy Williamson, og disse fire gjorde i 1937 innspillinger for Victor Records i Aurora, Illinois. Han gjorde også noen soloinnspillinger, bl.a. "Prowling Night-Hawk", som gav opphav til hans seinere kunstnernavn.

Mange av dem han spilte sammen med gjorde seinere karriere i Chicago, men McCoy fortsatte sin omflakkende tilværelse, og gjorde bare spredte opptak og radioopptredener. Deretter forsvant han fra offentligheten i en lang periode.

Noen år seinere dukka han opp med elektrisk slidegitar under navnet Robert Nighthawk, og begynte å spille inn for Chess Records. Dette var også Muddy Waters' selskap, og sjøl om de to hadde en nokså lik spillestil, ble det på grunn av hans ustadige livsstil og mindre sjølsikre sceneopptreden ikke noen kommersiell karriere på Nighthawk.

## Innspillinger
* *Robert Nighthawk: Prowling with the Nighthawk* – opptak fra åra 1937-1952.
* *Ramblin' Bob* (Saga) – opptak fra 1937-1952.
* *Live on Maxwell Street* (Rounder 2022) – opptak på gata i Chicago 1964.

## Referanser


## Eksterne lenker
* 
* allmusic.com - biografi og detaljert diskografi
* "Bricks in My Pillow" &mdash; The Robert Nighthawk Story
Rote Hilfe

:*Må ikke forveksles med [[Rote Hilfe Deutschlands]]*

**Rote Hilfe** er en tysk organisasjon som av Bundesamt für Verfassungsschutz tilordnes det venstreekstreme og forfatningsfiendtlige spektrum. Organisasjonen arbeider for å støtte voldelige venstreekstremister, terrorister og andre med tilhørighet på den ekstreme venstresiden som begår straffbare handlinger. Bl.a. har organisasjonen gitt støtte til og oppfordret til solidaritet med fengslede medlemmer av terrororganisasjonen Rote Armee Fraktion.

## Referanser


## Eksterne lenker
*
Maciej Żurawski

**Maciej Stanisław Żurawski** (født 12. september 1976 i Poznań) er en polsk tidligere fotballspiller som sist representerte fotballklubben Wisła Kraków. Żurawski fikk i perioden 1998–2008 72 landskamper og 17 landslagsmål for . Han var blant annet med på å vinne gullet med polske Wisła Kraków fire ganger, og er seriemester med skotske Celtic FC to ganger. Han startet sin fotballkarriere i klubben Lech Poznan og debuterte den 31. juli 1994 mot Widzew Łódź, som de vant 4-0 over.

## Referanser


## Eksterne lenker
* 
* Maciej Żurawski (90minut.pl) Polsk
Flø

**Flø** er ei bygd i Ulstein kommune på Sunnmøre, cirka 8 kilometer fra kommunesenteret Ulsteinvik. Bygda hadde 186 innbyggere pr 1. januar 2018. Flø ligger værhardt til, rett ut mot havgapet og med dramatisk natur. Flø hadde tidligere egen skole, men tilhører nå Ulstein skolekrets, som dekker grunnkretsene Skeide, Ulstein og Flø. Flø er et populært sted for blåturer, blant bedrifter i nærområdet.  

## Kultur
Flø har sitt eget idrettslag, Flø IL. 16. november 2008 hadde gallerist og fotograf Hugo Opdal i kunstgalleriet Studio Hugo Opdal, salgsutstilling med 22 verk av den verdensberømte britiske kunstneren Damien Hirst. Mange store navn har hatt utstillinger i Studio Opdal på Flø. Bla Elmgreen & Dragset, Bjarne Melgaard.

Den årlige kunstvalen **Go with the Flø,** ble første gang arrangert av galleriet i 2010, og har siden satt Flø på det internasjonale kunstkartet. 

## Kjente folk fra Flø
* Hugo Opdal, gallerist og fotograf
* Johann Roppen, rektor ved Høgskolen i Volda

## Referanser
Tigerbarbe

**Tigerbarbe** (*Puntius tetrazona*) er en art i gruppen *[[Puntius]]* i karpefamilien.
Det er en ferskvannsfisk som blir opptil 7 cm lang. I fangenskap blir den gjerne noe mindre. De er sølv- til brungule på farge, med fire loddrette svarte striper. Finnene og snuten er rød.

De foretrekker en pH på mellom 6,0 og 8,0, en hardhet på 5–19 dGH, og en temperatur mellom 20 og 26 °C.
Tigerbarbe er funnet i sumpsjøer som har store variasjoner i vannivå, noe som antyder at fisken tåler endringer i vannverdier godt. 
Den blir ca. 6 år gammel.

## Akvaristikk
I akvarium bør den holdes i grupper på fem eller flere individer, da den er en stimfisk. De er ofte aggressive hvis de er færre, og er kjente finnenappere. Hvis man holder to stykker i et akvarium, vil den ene før eller siden jage den andre. De holder en hakkeorden i stimen som kan bli utvidet til andre fisk, noe som har gitt dem et rykte for å nappe i finnene til andre fisk, spesielt syke eller skadede.

De anbefales derfor ikke i akvarier med mer saktesvømmende fisker som siamesisk kampfisk, guramier, skalarer og andre med lange finner eller slør. De fungerer derimot bra med mange hurtigsvømmende fisk som *[[Danio]]*, platy og de fleste maller. Når de holdes i store nok grupper, bruker de mesteparten av tiden på å jage hverandre, og lar andre arter være i fred.

De holder seg stort sett i de midtre vannlag. Hvis de holdes sammen med praktbotia kan de bli forvirret av botiaens lignende utseende og forsøke å stime med den.

Det finnes flere oppdrettsvarianter av arten.

## Eksterne lenker
*
Bjørn Dahl

**Bjørn Dahl** er navnet til flere personer:

* Bjørn Dahl (borgermester) (f.), borgermester i danske Roskilde kommune
* Bjørn Dahl (1954) (f. 1954), tidligere fotballspiller og daglig leder i Brann
* Bjørn Dahl (1978) (f. 1978), tidligere fotballspiller i Viking, Brann og Løv-Ham
* Bjørn Dahl (musiker), låtskriver, vokalist og gitarist i bandet SpitzBergen Rezidents
* Bjørn Anders Dahl (f. 1971), norsk ishockeyspiller
Språkdød

**Språkdød** forekommer når det ikke lenger finnes morsmålsbrukere av et språk. Fra dette øyeblikket gjennomgår språket ikke lenger en naturlig utvikling, men stivner fast i et uforanderlig og stivt stadium. 2500 språk er i dag truet av utryddelse. De siste tre generasjonene har 250 språk dødd ut.

I lingvistikk betraktes et språk som dødt ut når et språk mister sin siste som har det morsmål. I forlengelsen er språkutryddelse når språket ikke lenger er kjent, blant annet av talere som har det som andrespråk, når det blir kjent som et utdødd språk. Et beslektet begrep på engelsk for språkdød er *linguicide*, et språks død av naturlige eller politiske årsaker, og, sjelden, glottofagi, absorpsjon eller erstatning av et mindre språk med et hovedspråk.

Selv om et språk er dødt betyr ikke det at det ikke lenger er der. Et dødt språk kan være godt dokumentert, læres bort som fremmedspråk, og i noen sammenhenger også føres videre både som skrift- og talespråk. Latin er et godt eksempel på dette &ndash; språket er dødt, men brukes fortsatt i flere sammenhenger, og det er mange som behersker språket selv om ingen har det som morsmål. Døde språk kan også gjenopplives, med visse fonologiske begrensninger &ndash; et godt eksempel på dette er de keltiske språkene kornisk og mansk, som begge har vært betegnet som utdødde, men som i dag igjen læres bort til barn som morsmål.

Det er flere grunner til at språkdød forekommer, en grunn kan være at alle brukerne av et språk dør. Den største grunnen er imidlertid at større språk trenger seg på, og at brukerne av de døende språkene mer eller mindre frivillig går over til de større språkene, ettersom det gir mer prestisje, eller fordi det gir dem flere muligheter i samfunnet.

I moderne tid, fra rundt 1500 e.Kr. og fram til nåtiden; etter framveksten av kolonialismen, har språkdød vært et resultat av prosessen med kulturell assimilering som har ført til språkskifte og gradvis forlatelse av et morsmål til fordel for et fremmed *[[lingua franca]]* (utvekslingsspråk), i stor grad de fra europeiske land.

Fra og med 2000-tallet eksisterte det totalt omtrent 7000 morsmål over hele verden. De fleste av disse er mindre språk i fare for utryddelse; et estimat publisert i 2004 forventet at rundt 90 % av de nåværende talte språkene vil ha blitt utryddet innen 2050. *[[Ethnologue]]* (katalog over språk) registrerte 7 358 levende språk som er kjent, men 20. mai 2015 rapporterte *Ethnologue* bare 7 102 kjente levende språk. Tendensen er åpenbart nedadgående.

## Referanser


## Litteratur
* Aitchinson, Jean (1991): *Language change: progress or decay?* Cambridge: Cambridge University Press.
* Campbell, Lyle (1994): «Language death», R.E. Asher, red.: *The Encyclopedia of language and linguistics*. Oxford: Pergamon Press; s. 1960–1968
* Cyr, Christine (2008): «How Do You Learn a Dead Language?», *Slate*.
* Wiggen, Geir (1. januar 1995): «Språkdød», *Apollon*. Universitetet i Oslo. Arkivert fra originalen 12. juli 2007

## Eksterne lenker
* UNESCOs atlas over truede språk
* Lost Tongues and the Politics of Language Endangerment
* Languages don't kill languages; speakers do
Jake Lloyd

**Jake Lloyd** (født 1989) er en amerikansk skuespiller som ble verdenskjent etter å ha blitt valgt av George Lucas til å spille rollen som Anakin Skywalker som barn i filmen *[[Star Wars Episode I: Den skjulte trussel]]*. Han er også kjent for roller i filmene *[[Bjelleklang (film fra 1996)|Bjelleklang]]* og *[[Madison (film)|Madison]]*.

Jake Lloyd er sønnen til Lisa, en underholdningsagent, og Bill Lloyd, som var ambulansearbeider. Han har en yngre søster, Madison Lloyd. I 2007 ble Lloyd uteksaminert fra Carmel High School i Carmel i Indiana. Han går nå på Columbia College Chicago.

## Eksterne lenker
*
Budd Dwyer

**Robert «Budd» Dwyer** (født 21. november 1939 i St. Charles i Missouri i USA, død 22. januar 1987 i Harrisburg i Pennsylvania) var en amerikansk politiker fra Pennsylvania som begikk selvmord gjennom å skyte seg i munnen under en direktesendt pressekonferanse.

## Selvmordet
Dwyer hadde vært innblandet i en skandale, og risikerte opp til 55 års fengsel, og opp til 300 000 dollar i bøter. Den 22. januar 1987 kalte han inn til en pressekonferanse. Mange trodde at han skulle offentliggjøre sin avgang. Han holdt en tale der han forklarte at han var uskyldig, og uttrykte sin takk til dem som støttet ham, samt at han ikke skulle i noe fengsel. Deretter delte han ut tre konvolutter til sine medarbeidere. Det viste seg senere at den ene konvolutten inneholdt et selvmordsbrev til hans kone, det andre et organdonasjonskort, og det tredje var et brev til guvernøren. Deretter tok han frem enda en stor konvolutt som han tok opp en .357 Magnum revolver fra og advarte at «Vær snille og forlat rommet om dere synes at dette er støtende.» Folk forsøkte å få ham til å legge ned revolveren, men like etter advarte han «Pass dere, denne her kan skade noen.» Rett etterpå satt han revolvermunningen i munnen og skjøt. Han falt sammen på gulvet, og blødde kraftig fra munnen og hodet. Alt sammen ble fanget opp av TV-kameraene.

## Kuriosa og kulturelle referanser
* Budd Dwyers selvmord var ikke det første som ble vist på direktesendt TV. I 1974 begikk journalisten Christine Chubbuck selvmord under en direktesendt nyhetssending i Florida.
* Selvmordet har fått journalistiske følger, og det har vært diskutert mye hvordan journalister skal reagere når slike situasjoner oppstår.
* Flere TV-stasjoner sendte presskonferansen direkte, og dermed også selvmordet. Det var en stormfull dag med mye snø, hvilket gjorde at mange skoler var stengte, og mange barn var hjemme og så på TV.
* I 1992 spilte det tyske thrashmetal-bandet Kreator inn låta «Karmic Wheel», der Dwyers pressekonferanse og selvmord kan høres i bakgrunnen.

## Referanser
Kilimanjaro nasjonalpark

**Kilimanjaro nasjonalpark** er en nasjonalpark nær Moshi, nordøst i Tanzania. Den ligger på og rundt fjellet Kilimanjaro – Afrikas høyeste fjell – og dekker et område på 753 km² from 2°45'&ndash;3°25'S, 37°00'&ndash;37°43'E. 

Fra omkring 1910 ble Kilimanjaro og de omkringliggende skogene fredet som viltreservat at den tyske koloniadministrasjonen. I 1921 ble det fredet som naturreservat. I 1973 ble den delen av fjellet som er over tregrensen (~2700 moh) gitt nasjonalparkstatus, og ble åpnet for publikum i 1977. Parken fikk verdensarvstatus i 1987

Nasjonalparken ligger fra 1 830 moh til Kilimanjaros topp på 5 895 moh. Ved siden av å ta vare på selve fjellet som naturområdet, omfatter vernet flere endemiske plantearter og truede dyrearter.

## Eksterne lenker
* 
* UNEP World Conservation Monitoring Centre: conservation status med omfattende biologiske data
* ''Kilimanjaro Topographic GPS Map''
Run Joseph Run!

***Run Joseph Run!*** er det første studioalbumet til det kristne bandet Tasty Snax fra USA. Albumet ble deres siste før gruppas medlemmer gikk videre i bandet Linkin Park.

Tittelen er hentet fra et morgenprogram på amerikansk TV som ble vist av NBC fra 1974 til 1976.

## Sporliste
# «Wonderbread»
# «Screw Up»
# «Run Joseph Run!»
# «My Greatest Day»
# «Randomness»
# «My Parade»
# «Same Ol' Story»
# «CB»
# «Ode Ta Bob»
# «Freedom»

## Kilder
*
Halden Skiklubb

**Halden Skiklubb** er en idrettsklubb som ble stiftet Halden i 1891. Aktiviteten består i hovedsak av orientering, men også ski og sykling. 

Klubben har fostret flere verdensmestere, blant andre Petter Thoresen med fem VM-gull i perioden 1989 til 1999 og Olav Lundanes med tre VM-gull mellom 2010 og 2014. Klubben har vunnet Tiomila-stafetten i Sverige ni ganger i herreklassen (1998, 1999, 2000, 2002, 2003, 2004, 2006, 2007 og 2012) og tre ganger i dameklassen (2002, 2009 og 2012).  

I Jukola-stafetten har klubben syv seire (1993, 1997, 1998, 2000, 2003, 2010 og 2011) og i Venla-stafetten fem seire (1986, 1988, 1990, 2012 og 2016). Den største klubbstafetten i Norge, Night Hawk, har damene vunnet to ganger (2013 og 2015), mens herrene har en seier (2015).  

Klubben har vunnet over 300 norgesmesterskap, og har sitt tilholdssted på Høiåshytta som ble innviet i 1903. 

## Meritter
Tiomila, herrer ''(9)'' :
* 1998, 1999, 2000, 2002, 2003, 2004, 2006, 2007, 2012
Tiomila, damer ''(3)'' :
* 2002, 2009, 2012
Jukola, herrer ''(7)'' : 
* 1993, 1997, 1998, 2000, 2003, 2010, 2011
Venla (Jukola), damer ''(5)'' :
* 1986, 1988, 1990, 2012, 2016
Night Hawk, herrer  ''(1)'' : 
* 2015
Night Hawk, damer ''(3)'' :
* 2013, 2015, 2019
25-manna ''(7)'' :
* 2004, 2008, 2009, 2012, 2013, 2015, 2016
Smålandskavlen, herrer ''(2)'' :
* 1998, 2006
Smålandskavlen, damer ''(1)'' :
* 2000
NM stafett, herrer ''(11)'' :
* 1991, 1992, 1993, 1998, 2002, 2003, 2009, 2010, 2011, 2016, 2017
NM stafett, damer ''(13)'' :
* 1987, 1988, 1989, 1990, 1991, 1993, 2009, 2010, 2012, 2013, 2014, 2015, 2017
NM sprintstafett ''(2)'' :
* 2014, 2017

## Kjente løpere

*  Magne Dæhli
*  Mats Haldin
*  Sabine Hauswirth
*  Bodil Helgerud
*  Olav Lundanes (2009–)
*  Elena Roos
*  Tore Sandvik
*  Emil Wingstedt
*  Natalia Gemperle

## Kjente tidligere løpere

* Ragnhild Bente Andersen
* Kjetil Bjørlo
* Bernt Bjørnsgaard
* Søren Bobach
* Vincent Coupat (-2016)
* Jon Duncan
* Mari Fasting
* Anni-Maija Fincke
* Urs Flühmann
* Frauke Schmitt Gran
* Jarkko Huovila (2000-2006 og 2014-2016) 
* Øystein Kristiansen
* Heather Monro
* Anne Margrethe Hausken Nordberg
* Anders Nordberg
* Jorunn Teigen
* Chris Terkelsen
* Petter Thoresen
* Jon Tvedt
* Galina Vinogradova

## Eksterne lenker
* Klubbens nettsider
Bjørn Dahl (1954)

**Bjørn Dahl** (født 24. mai 1954) er en norsk forretningsmann og tidligere fotballspiller. Han var fra 2000 til 2010 daglig leder i Sportsklubben Brann, klubben han også gjennom flere år var spiller for.

Han startet sin Brann-karriere i 1972. Den samme sesongen vant han også sin eneste tittel som Brann-spiller, da han ble cupmester for rødtrøyene. Han spilte for Brann frem til 1975, da han etter å ha vunnet seriesølv reiste til USA i forbindelse med studier. Ved siden av studiene spilte han universitetsfotball for University of San Francisco. Laget hans vant universitetsmesterskapet tre ganger, i 1975, 1976 og 1978. Han prøvde seg også i den daværende amerikanske proffligaen der han spilte for New York Cosmos. 

Dahl var tilbake i Brann i 1979-sesongen, og spilte også kamper for klubben i 1981 og 1983. Han har også spilt fotball for Fana og Fyllingen. For Fyllingen var han assistenttrener da klubben rykket opp i norsk fotballs øverste divisjon i 1989, og fortsatte i stillingen i 1990 da klubben reddet plassen i toppdivisjonen.

Som forretningsmann har han hatt ledende stillinger i Deloitte & Touche, Seafarm, Elcon Finans, Bokreditt, GE Kapital, Høgberg International og Grieg Investor. I 2000 overtok han som administrerende direktør i Brann. Da Brann ASA ble avviklet i 2003 ble jobbtittelen omgjort til daglig leder. Han trakk seg fra stillingen i 2010.

## Referanser
Tasty Snax

**Tasty Snax**, også kalt for **The Snax**, var et amerikansk, kristen punkband som ble startet i 1990 og sluttet i 2001. Bandet hadde Dave Farrell fra Linkin Park og Mark Fiore, Linkin Parks videografer. Bandet ble oppløst etter at Farrell sluttet.

Farrell hadde et planleggeskjema som kom i konflikt da han var med Tasty Snax. På slutten av 1997 forlot han bandet for å bli med i *Xero*, som senere skulle bli Linkin Park. I 1998, derimot, ble han igjen medlem av Tasty Snax etter å ha forlatt Xero (da kjent som *Hybrid Theory* og *Linkin Park*) for igjen å gå tilbake et år senere. I 2001 ble Farrell igjen sammen med Tasty Snax da de dro på turne. Da denne ble avsluttet ble Tasty Snax oppløst og Farrell dro igjen tilbake til Linkin Park hvor han har vært siden. Fiore har også blitt Linkin Parks videografer.

## Diskografi
*1999: *[[Run Joseph Run!]]* (Screaming Giant Records, Reviews: *[https://web.archive.org/web/20010713015104/http://www.hmmagazine.com/issue77/77Albumrevs.htm HM Magazine]*, *[http://www.crossrhythms.co.uk/products/Tasty_Snax/Run_Joseph_Run/710/ Cross Rhythms]*)

## Referanser


## Eksterne lenker
*
Veniliornis

* se tekst

***Veniliornis*** er ei slekt spetter. De aller fleste arter er hjemmehørende i Sør-Amerika, men også en art i Mellom-Amerika.

## Arter
* Skarlagenspett (*Veniliornis callonotus*)
* Blodnakkespett (*Veniliornis dignus*)
* Andesspett (*Veniliornis nigriceps*)
* Brunspett (*Veniliornis fumigatus*)
* Spurvespett *Veniliornis passerinus*)
* Jadespett (*Veniliornis frontalis*)
* Spraglespett (*Veniliornis spilogaster*)
* Blodspett (*Veniliornis sanguineus*)
* Rødgumpspett (*Veniliornis kirkii*)
* Jungelspett (*Veniliornis affinis*)
* Chocospett (*Veniliornis chocoensis*)
* Guyanaspett (*Veniliornis cassini*)
* Parkspett (*Veniliornis maculifrons*)
* Nymfespett (*Veniliornis lignarius*) – tidl. *Picoides*
* Alvespett (*Veniliornis mixtus*) – tidl. *Picoides*
## Eksterne lenker
*
Puntius

se teksten

***Puntius*** er en gruppe karpefisker. 
De største artene blir opptil 25 cm lange, mer vanlig er 15 cm. Mange blir bare ca. 5 cm lange.
Gruppen *Puntius* ligner veldig på barber (*Barbus*), og mange av artene har blitt flyttet frem og tilbake mellom gruppene i taksonomiske debatter. 
Dette er grunnen til at mange av *Puntius*-artene har «barbe» i navnet.

Fiskene er altetende. De sprer eggene nær bunnen, gjerne i nærheten eller i tett plantevekst. De vokter ikke eggene, og voksne fisk kan ete yngel. 
Mange av artene holdes i akvarium. 

## Arter (utvalg)
* Denisons barbe (*Puntius denisonii*)
* Gullbarbe (*Puntius semifasciolatus*)
* Melonbarbe (*Puntius fasciatus*)
* Odessabarbe (*Puntius ticto*)
* Tigerbarbe (*Puntius tetrazona*)
* Titteyabarbe (*Puntius titteya*)

## Kilder
* 
* 

## Eksterne lenker
*
MeSH

**MeSH** (**Me**dical **S**ubject **H**eadings) er et emneordssystem for bibliografisk indeksering, katalogisering og gjenfinning av referanser, tidsskriftsartikler, bøker og annen litteratur innen biomedisin og helserelatert litteratur. Tidligere ble MeSH utgitt årlig i trykt utgave, dette ble avviklet i 2007, og MeSH er nå fritt tilgjengelig via MeSH Database. Den første utgaven av MeSH ble gitt ut i 1954 under tittelen Subject Heading Authority List.  I 2016 finnes 27 833 MeSH-termer.

Det er den amerikanske *National Library of Medicine* (NLM) som har utviklet systemet og som oppdaterer det.  MeSH brukes som emneordsregister i Medline, PubMed, SveMed+, Cochrane Library, av WHO og i Bibsys Ask og Alma/Oria. MeSH er bygd opp hierarkisk med over- og underordnede termer, og dette henvises ofte til som trær. Hver MeSH-term har et unikt ID-nummer som kopler begrepsdefinisjon, termer dekket av denne (synonymer og nærliggende begreper), begrepshistorikk og relasjoner. Indeksering og søk forenkles ved at det kun er behov for én term tilhørende en MeSH (hovedterm eller alternativ term) for å aktivere de øvrige med samme id-nummer. Det sikrer enklere indeksering og bedre gjenfinning enn ved tradisjonelt søk på enkelttermer.  

MeSH er oversatt til en rekke språk, de fleste europeiske, russisk, kinesisk m.fl. Helsebiblioteket.no i Folkehelseinstituttet har tatt ansvar for norsk oversettelse av MeSH. I helsebiblioteket.no finnes termbasen "MeSH på norsk og engelsk ". 

## Et eksempel: Jet Lag
«Jet Lag Syndrome» opptrer i tre ulike trær, og har 3 tre-nummer:  Jet Lag
### Trenummer C10.281.440
*C10 = Sykdommer i nervesystemet.  
*C10.281 = Kronobiologiske sykdommer.  
*C10.281.440 = Jet Lag Syndrome.

### Trenummer C10.886.425.200.500
*C10 = Sykdommer av nervesystemet.  
*C10.886 = Søvnforstyrrelser.  
*C10.886.425 = Dyssomnier.  
*C10.886.425.200 = Søvnforstyrrelser, døgnrytme.  
*C10.886.425.200.500 = Jet Lag Syndrome.

### Trenummer F03.870.400.200.500
*F03 = Psykiske lidelser.  
*F03.870 = Søvnforstyrrelser.  
*F03.870.400 = Dyssomnier.  
*F03.870.400.200 = Søvnforstyrrelser, døgnrytme.  
*F03.870.400.200.500 = Jet Lag Syndrome.

Definisjonen er «En kronobiologisk forstyrrelse som resultat av reiser over flere tidssoner, karakterisert ved søvnløshet eller hypersomnolens, trøtthet, atferdssymtomer, hodepine og mage- og tarmforstyrrelser.»

Søkbare synonym er «Tidssoneendringsyndrom» og «Tidssonesyndrom» og det står Se også: Reise. 

## Hovedkategoriene
*[A] Anatomi
*[B] Organismer
*[C] Sykdommer
*[D] Kjemikalier og legemidler
*[E] Teknikker og utstyr for analyse, diagnostikk og behandling
*[F] Psykiatri og psykologi
*[G] Fenomener og prosesser
*[H] Disipliner og yrker
*[I] Antropologi, utdanning, sosiologi og sosiale fenomener
*[J] Teknologi, industri og jordbruk
*[K] Humanistiske fag
*[L] Informasjonsvitenskap
*[M] Navngitte grupper
*[N] Helsetjenester
*[V] Publikasjonstyper
*[Z] Geografiske områder
## Referanser


## Eksterne lenker
*